नई दिल्ली: फल, चीनी, चॉकलेट और मिठाई जैसी खाने-पीने की चीजें महंगी होने से खुदरा मुद्रास्फीति फरवरी में बढ़कर 3.65 प्रतिशत पर पहुंच गई, जो चार महीने का उच्च स्तर है. उपभोक्ता मूल्य सूचकांक (सीपीआई) पर आधारित मुद्रास्फीति नकदी संकट के चलते इस साल जनवरी में 3.17 प्रतिशत दर्ज की गई, जो कई साल का निम्न स्तर रहा. एक साल पहले फरवरी में यह 5.26 प्रतिशत पर थी. केंद्रीय सांख्यिकी कार्यालय (सीपीआई) के आंकड़े के अनुसार उपभोक्ता खाद्य मूल्य सूचकांक फरवरी में 2.01 प्रतिशत बढ़ी, जो जनवरी में 0.61 प्रतिशत थी. फरवरी 2016 में यह 5.3 प्रतिशत थी.